# Kelly Miller

Kelly Miller (Winnsboro, 18 de juliol de 1863 - Washington DC, 29 de desembre de 1939) va ser un matemàtic, sociòleg i autor estatunidenc, un dels primers afroamericans en aconseguir un lloc acadèmic als Estats Units.

## Vida i obra

Miller, fill d'un petit terratinent negre, va tenir la sort, tot i haver nascut en un estat esclavista en plena guerra civil americana, de poder ser educat en la época de la reconstrucció. El 1880 es va traslladar a Washington DC per estudiar a la Universitat de Howard, en la qual es va graduar el 1886, mentre treballava pel Departament de Pensions dels Estats Units. Després de dos anys estudiant matemàtiques avançades a la Universitat Johns Hopkins, va retornar a Howard com a professor de matemàtiques el 1890.
A partir de 1895 va dirigir el nou departament de sociologia que s'havia creat a la universitat de Howard. També va ser degà de la facultat de ciències de 1907 a 1919. Es va jubilar el 1934.
Juntament amb W.E.B. Du Bois i Booker T. Washington, va estar compromès amb el progrés dels negres americans a través del seu desenvolupament cultural. La seva tendència moderada era fruit de la seva visió de la comunitat negra com un col·lectiu subdesenvolupat que necessitava una dura i llarga lluita per aconseguir els seus drets i la igualtat. Va ser membre del consell de la National Association for the Advancement of Colored People des de la seva fundació el 1909.
A més de ser un fecund divulgador que publicava columnes a més d'un centenar de diaris, va escriure, entre d'altres, els següents llibres:
* Race Adjustment: Essays on the Negro in America (1908)
* Out of the House of Bondage (1910)
* The Disgrace of Democracy: Open Letter to President Woodrow Wilson (1917)
* History of the World War for Human Rights (1920)
* The Everlasting Stain (1924)

## Referències

* ↑ Rieff, 1990, p. 222.
* 1 2 Monroe, 2004, p. 796.
* ↑ Meier, 1960, p. 121.
* ↑ Wright, 1978, p. 180.
* ↑ Monroe, 2004, p. 795.
* ↑ Wright, 1978, p. 181.
* ↑ Eisenberg, 1960, p. 182.

## Bibliografia

* Coulibaly, Sylvie. Kelly Miller, 1895-1939: Portrait of an African American Intellectual (en anglès). Emory University, 2006.
* Eisenberg, Bernard «Kelly Miller: The Negro Leader as a Marginal Man» (en anglès). The Journal of African American History, Vol. 45, Num. 3, 1960, pàg. 182-197. DOI: 10.2307/2716260. ISSN: 1548-1867.
* McGruder, Larry. Kelly Miller: The Life and Thoughts of a Black Intellectual, 1863-1939 (en anglès). Miami University (Oxford, Ohio), 1984.
* Meier, August «The Racial and Educational Philosophy of Kelly Miller, 1895-1915» (en anglès). The Journal of Negro Education, Vol. 29, Num. 2, 1960, pàg. 121-127. DOI: 10.2307/2293148. ISSN: 0022-2984.
* Monroe, H. Little Jr.. «Miller, Kelly». A: Cary D. Wintz, Paul Finkelman (eds.). Encyclopedia of the Harlem Renaissance. Volume 2 (en anglès). Rouledge, 2004, p. 794-796. ISBN 9781579584580.
* Rieff, Philip. «Kelly Miller's Radicals and Conservatives». A: Jonathan B. Imber (ed.). The Feeling Intellect: Selected Writings (en anglès). University of Chicago Press, 1990, p. 222-235. ISBN 0-226-71641-4.
* Wright, W.D. «The Thought and Leadership of Kelly Miller» (en anglès). Phylon, Vol. 39, Num. 2, 1978, pàg. 180-192. DOI: 10.2307/274513. ISSN: 0031-8906.

## Enllaços externs

* O'Connor, John J.; Robertson, Edmund F. «Kelly Miller» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* McMillian, Angela. «Dr. Kelly Miller: Online Resources». Library of Congress, 2018. [Consulta: 8 gener 2019]. (anglès)
* Jefferson, Karen L. «Kelly Miller Papers». Howard University, 2015. [Consulta: 8 gener 2019]. (anglès)
* Monroe, Alicia. «Kelly Miller family papers». Stuart A. Rose Manuscript, Archives, and Rare Book Library, Emory University, 2008. [Consulta: 8 gener 2019]. (anglès)